**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.pantu;
3. Ministru kabineta 2016.gada 3.maija rīkojumu Nr.275 apstiprinātā Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai pasākumu Nr.84.3. “Veikt Latvijas Republikas un Baltkrievijas Republikas valsts robežas izbūvi un aprīkošanu, pabeidzot valsts robežas joslas infrastruktūras izveidi un iekārtošanu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.1.apakšpunktam, Latvijas Republikas valsts robežas platums ar Baltkrievijas Republiku ir 12 metri.Lai veiktu Latvijas Republikas un Baltkrievijas Republikas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Baltkrievijas Republikas robežas ierīcību, nepieciešams atsavināt robežai pieguļošos nekustamos īpašumus, kuri atrodas valsts robežas joslā: 1. nekustamā īpašuma “Auziņi”, Varnaviči, Kaplavas pagastā, Krāslavas novadā (kadastra numurs 6070 009 0005) daļu – zemes vienību (kadastra apzīmējums 6070 010 0107) 0,92 ha platībā (turpmāk – nekustamais īpašums „Auziņi”);
2. nekustamā īpašuma “Krastiņi-II” Kaplavas pagastā, Krāslavas novadā (kadastra numurs 6070 009 0017) daļu – zemes vienību (kadastra apzīmējums 6070 010 0127) 0,0052 ha platībā (turpmāk – nekustamais īpašums „Krastiņi-II”);

1. Nekustamais īpašums „Auziņi” ir ierakstīts Daugavpils tiesas zemesgrāmatu nodaļas Kaplavas pagasta zemesgrāmatas nodalījumā Nr.42. Nekustamajam īpašumam „Auziņi” ir noteikti apgrūtinājumi (saskaņā ar ierakstiem Zemesgrāmatā): - ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs 0,01 ha;- aizsargājamo ainavu apvidus ainavu aizsardzības zonas teritorija 0,92 ha;- pierobežas josla 0,92 ha;- pierobeža 0,92 ha;- līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,24 ha;- valsts robežas josla 0,35 ha.Nekustamā īpašuma “Auziņi” īpašniekam 2017.gada 1.novembrī nosūtīts paziņojums Nr.17-9/11374 Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13. punktā noteiktajā kārtībā. Īpašnieks iesniedza nekustamā īpašuma “Auziņi” meža apsaimniekošanas projekta kopiju, 2017.gada 21.novembra rēķina Nr.122017 un 2017.gada 23.novembra čeka Nr.0184047 kopiju par jaunā meža apsaimniekošanas projekta izgatavošanu.Sertificēts nekustamā īpašuma vērtētājs ir veicis nekustamā īpašuma “Auziņi” novērtēšanu un aprēķinājis īpašuma tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma “Auziņi” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2018.gada 29.janvāri ir 6217,50 *euro* (seši tūkstoši divi simti septiņpadsmit *euro* un 50 centi), ko veido nekustamā īpašuma “Auziņi” tirgus vērtība – 1300,00 *euro* (viens tūkstotis trīs simti *euro* un 00 centi) apmērā un atsavināšanas rezultātā īpašniekam radušies zaudējumi – mežaudzes izmantošanas iespēju zudums, nepieciešamība veikt meža inventarizāciju un apsaimniekošanas projekta izgatavošanu. Līdz ar to atlīdzība par zaudējumiem ir aprēķināma, kā meža audžu krājas vērtības (likvidācijas vērtība) un izdevumu par meža inventarizāciju un apsaimniekošanas projekta izgatavošanu summa 4917,50 *euro* (četri tūkstoši deviņi simti septiņpadsmit *euro* un 50 centi).Komisija saskaņā ar MK noteikumu Nr.204 26.punktu 2018.gada 12.februārī nosūtīja īpašniekam uzaicinājumu Nr. 1.2.2.-09/1503 piedalīties ksēdē par aprēķinātās atlīdzības izvērtēšanu.Komisija ir saņēmusi īpašnieka 2018.gada 19.februāra iesniegumu ar informāciju, ka īpašnieks aprēķinātai atlīdzībai 6217,50 *euro* (seši tūkstoši divi simti septiņpadsmit *euro* un 50 centi) par nekustamā īpašuma “Auziņi” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies. 2. Nekustamais īpašums „Krastiņi-II” ir ierakstīts Daugavpils tiesas zemesgrāmatu nodaļas Kaplavas pagasta zemesgrāmatas nodalījumā Nr.52. Nekustamajam īpašumam „Krastiņi-II” ir noteikti apgrūtinājumi (saskaņā ar ierakstiem Zemesgrāmatā): - aizsargājamo ainavu apvidus ainavu aizsardzības zonas teritorija 0,0052 ha;- pierobežas josla 0,0052 ha;- pierobeža 0,0052 ha;- valsts robežas josla 0,0052 ha.Nekustamā īpašuma “Krastiņi-II” īpašniekam 2017.gada 1.novembrī ir nosūtīts paziņojums Nr.17-9/11375 MK noteikumu Nr.204 13. punktā noteiktajā kārtībā. Informācija par nekustamo īpašumu “Krastiņi-II” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Krastiņi-II” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma “Krastiņi-II” vērtības noteikšanu, no īpašnieka nav saņemti.Sertificēts nekustamā īpašuma vērtētājs ir veicis nekustamā īpašuma “Krastiņi-II” novērtēšanu un aprēķinājis īpašuma tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma “Krastiņi-II” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 18.decembri ir 10,00 *euro* (desmit *euro* un 00 centi), ko veido nekustamā īpašuma “Krastiņi-II” tirgus vērtība – 10,00 *euro* (desmit *euro* un 00 centi) apmērā. Sakarā ar to, ka uz vērtējamā zemes gabala esošai mežaudzei nav saimnieciskas nozīmes, tā tika vērtēta kopā ar meža zemi, un iespējamo zaudējumu kompensācijas apmērs netika konstatēts (ir 0,00 *euro*).Komisija saskaņā ar MK noteikumu Nr.204 26.punktu 2018.gada 4.janvārī nosūtīja īpašniekam uzaicinājumu Nr. 1.2.2.-09/123 piedalīties sēdē par aprēķinātās atlīdzības izvērtēšanu.Komisija ir saņēmusi īpašnieka 2018.gada 10.februāra iesniegumu ar informāciju, ka īpašnieks aprēķinātai atlīdzībai 10,00 *euro* (desmit *euro* un 00 centi) par nekustamā īpašuma “Krastiņi-II” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies. Iekšlietu ministrija saskaņā ar Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36. punktu izskatīja ar Iekšlietu ministrijas 2017. gada 29.jūnija rīkojumu Nr. 1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotās komisijas 2018.gada 23.februāra lēmumu Nr.3 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:1. ar 2018.gada 26.marta lēmumu Nr.1-66/43 apstiprināt Komisijas noteikto atlīdzības apmēru par nekustamā īpašuma „Auziņi” atsavināšanu, nosakot taisnīgu atlīdzību 6217,50 *euro* apmērā;
2. ar 2018.gada 26.marta lēmumu Nr.1-66/41 apstiprināt Komisijas noteikto atlīdzības apmēru par nekustamā īpašuma „Krastiņi-II” atsavināšanu, nosakot taisnīgu atlīdzību 10,00 *euro* apmērā.

Nekustamos īpašumus „Auziņi” un “Krastiņi-II” ir paredzēts atsavināt Latvijas Republikas valsts robežas joslas ar Baltkrievijas Republiku paplašināšanai līdz 12 metriem. Pēc atsavināšanas pabeigšanas Iekšlietu ministrija nekustamos īpašumus normatīvajos aktos noteiktajā kārtībā nostiprinās zemesgrāmatā valsts īpašuma tiesības Iekšlietu ministrijas personā. Atsavināmās zemes vienības tiks reģistrētas no jauna, grupējot nekustamos īpašumus pēc teritoriālā principa pa pagastiem. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 386892 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 386892 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 386892 | 0 | 0 | 0 | 0 | 0 | 0 |
| 2.1. valsts pamatbudžets | 386892 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un ierakstīšanu zemesgrāmatā kopumā sastāda **6420 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – **6228** ***euro***, tajā skaitā:
	1. par nekustamo īpašumu „Auziņi” 6217,50 *euro*;
	2. par nekustamo īpašumu „Krastiņi-II” 10,00 *euro*;
2. izdevumi, kas saistīti ar nostiprinājuma lūguma parakstīšanu pie notāra: 2 īpašumi x 66 *euro* = **132 *euro***;
3. izdevumi, kas saistīti ar ierakstīšanu zemesgrāmatā: 2 īpašumi x 30 *euro* = **60 *euro***.

Pamatojoties uz Ministru kabineta 2016.gada 16.augusta sēdē pieņemto lēmumu (prot. Nr.40, 59.§, 2.punkts) tika atbalstīta Iekšlietu ministrijas iesniegtā jaunā politikas iniciatīva “Valsts robežas joslas gar Latvijas Republikas un Baltkrievijas Republikas robežu izbūve” (aprēķins JPI 14\_02\_P\_VR\_Baltkr) un saskaņā ar likumu „Par valsts budžetu 2018.gadam” Iekšlietu ministrijai (budžeta apakšprogramma 40.02.00 “Nekustamais īpašums un centralizētais iepirkums”) paredzēts finansējums 2018.gadā 386 892 *euro* apmērā Latvijas Republikas un Baltkrievijas Republikas valsts robežas joslā esošo privātpersonām un juridiskajām personām piederošo nekustamo īpašumu atsavināšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus, kas saistīti ar nekustamā īpašuma nodokļa apmaksu, Iekšlietu ministrija (Nodrošinājuma valsts aģentūra) segs tai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Būmeistere 67829885

anete.bumeistere@agentura.iem.gov.lv